Parc Sagunt I tanca la legislatura amb pràcticament la totalitat del seu territori adquirit per empreses
14 de juny 2019

​![](/media/vxdjtckn/69_c_mercadona-2.jpg)  

  

​La venda de les últimes parcel·les a l'empresa valenciana Mercadona a Parc Sagunt I culmina amb èxit la legislatura 2015-2019, segons ha valorat l'alcalde de Sagunt en funcions, Quico Fernández. Estes parcel·les estan destinades a l'explotació industrial i logística per part de la companyia. En total, se supera el milió i mig de m2 de sòl venut d’este parc empresarial.

  

![](/media/3rxl1hi0/69_c_mercadona-3.jpg)  
  

L'alcalde ha destacat que l'impuls que se li ha donat a la industrialització del municipi és un referent per a tota la Comunitat Valenciana: “el nostre compromís amb la indústria ha sigut absolut, i la prova més evident és que un parc que no tenia pràcticament cap empresa, ara està ple i generarà milers de llocs de treball en els pròxims anys”.

  

![](/media/vmgd1ilj/69_c_mercadona.jpg)  

  

L'alcalde s'ha mostrat satisfet amb el treball realitzat durant la legislatura, “**al contrari del que algunes veus interessades plantegen**”, i assenyala que es continuarà treballant perquè també s'amplie Parc Sagunt II, a pesar que, des de la Conselleria d'Infraestructures “**se li està donant un ritme excessivament lent**”. A més, també remarca que encara està per resoldre el problema de connexió amb la CV-309, que ha sigut “**un incompliment flagrant per part del Govern**”.​

*   [](http://www.facebook.com/sharer.php?u=https://aytosagunto.es/va/actualitat/parc-sagunt-i-tanca-la-legislatura-amb-practicament-la-totalitat-del-seu-territori-adquirit-per-empreses/ "Facebook")
*   [](http://twitter.com/share?url=https://aytosagunto.es/va/actualitat/parc-sagunt-i-tanca-la-legislatura-amb-practicament-la-totalitat-del-seu-territori-adquirit-per-empreses/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/parc-sagunt-i-tanca-la-legislatura-amb-practicament-la-totalitat-del-seu-territori-adquirit-per-empreses/ "Linked In")
*   [](mailto:?body=https://aytosagunto.es/va/actualitat/parc-sagunt-i-tanca-la-legislatura-amb-practicament-la-totalitat-del-seu-territori-adquirit-per-empreses/)